Tasekla tamaziɣt d tamesbaɣurt s wayen tegber d tiwsatin d leṣnaf, imi ṛṛuḥ n tsekla d asefru, d tamacahut d inzi d temseɛraq acku d leṣnaf-a iseddayen tutlayt daɣen d nutni i tt-yesnarnayen ɣer sdat. Aya d ayen yeǧǧan tasekla-a n teqbaylit ad tili d agerruj ameqqran, ɣef waya yessefk ɣef yal yiwen ad as-d-yefk ayen yezmer akken ad tennerni. Tamuɣli-a daɣen ad tt-naf ɣer Allioui deg udlisines: Timsal, Enigmes brbre de kabylie, mi d-yenna: Tasekla tamaziɣt mačči dayen yezmer yiwen ad yaru s tirni. D agerruj i ɣ-d-ǧǧan imezwura ilaq ad yeɛreḍ yal wa deg-neɣ ad yeṭṭef deg-s ciṭuḥ. Ciṭuḥ-agi ama d tamacahut ama d asefru neɣ tamseɛreqt. Amur ameqqran n temnaḍin n Leqbayel ttidirent di timawit seg talliyin tiqburin. MAMMERI deg udlis Culture savante culture vcue. Ɣef waya, ayen akk i aɣ-d-yawḍen ass-a, ama d ansayen n lejdud, d timucuha, d inzan neɣ d timsaɛraq usan-d seg yimi n at zik, seg yimi ɣer umeẓẓuɣ; yal tasuta tettaǧǧa-tenid i tayeḍ, almi i d-wḍen ɣer wass-a. Gar wayen i aɣ-d-yewḍen llant temseɛraq, tim3ayin, Inzan, Tamedyazt ak d tewsatin n tsekla yeṭfen amkan-nsent deg tudert n umdan aqbayli.Ger tewsatin-a llant teseɛrag, timɛayi akk d yinzan.